open-index/open-wikipedia-markdown huggingface dataset:
Овчарство

[мини|250п|Овчар кај с. [Тајмиште, Западна Македонија]]
мини|250п|Овци во Патагонија, Аргентина
**Овчарство** — втора по значење сточарска гранка по говедарството која подразбира чување, одгледување и искористување на овци. Најповолни услови за развој на овчарството има во умерените и во суптропските предели, како и на високите планини на кои има свежа трева во текот на целиот летен период. Денес, со одбирање и со вкрстување се одгледуваат повеќе видови овци, кои даваат поголеми количества млеко, месо, волна и кожа. Традиционално прибирањето на овци и добивањето на производите се одвива во бачило.

Во Македонија во 2013 година имало 731 828 овци.

## Овчарите како тема во уметноста и во популарната култура
### Овчарството како тема во народното творештво
* „Мрзливиот овчар“ - македонска народна приказна.
* „Овчарот и владиката“ — македонска народна приказна.
* „Стадо силно стадо“ — македонска народна песна.
* „Ох, планини, што сте огрделе“ — македонска народна песна.
* „Ор Стојане стар чобане“ — македонска народна песна.
* „Овчар ми свирит над село“ — македонска народна песна.
* „Овци паса“ — македонска народна песна.
* „Овчар по брег оди“ — македонска народна песна.
* „Седнал ми овчар безгрижно“ — македонска народна песна.
* „Ој овчаре, млад чобане“ — македонска народна песна.
* „За овчарот кој го разбирал јазикот на животните“ — полска народна приказна.
* „Кралот Матија и овчарот кој ја зборува вистината“ — унгарска народна приказна.
* „Ѕвездоокиот овчар“ - унгарска народна приказна.
* „Изедениот овчар“ (српски: *Изједен овчар*) - српска народна песна.
* „Мојсеј и пастирот“ - суфиска приказна.
* „Кралот и овчарот“ (српски: *Краљ и чобанин*) - српска народна приказна.

### Овчарството како мотив во книжевноста
* „Волкот и овчарите“ - басна на американскиот писател Емброуз Бирс.
* „Иберискиот овчар“ – роман на Бернардо де ла Вега од 1591 година.
* „Нимфите и овчарите од Енарес“ – роман на Бернардо Гонсалес де Бобадилја од 1587 година.
* „Овчарот Фидо“ – книга на италијанскиот писател Џовани Батиста Гварини од 1590 година..
* „Ноќната песна на еден овчар-скитник во Азија“ (*Canto notturno di un pastore errante dell' Asia*) - песна на италијанскиот поет Џакомо Леопарди од 1829-1830 година.
* „Овчарот од Филида“ – книга на Луис Галвес де Монталво.
* „На дедо Димовото бачило“ — расказ на македонскиот писател Ванчо Николески.
* „Чудотворен кавал“ — расказ на Ванчо Николески.
* „Овчарчето Тасе“ — расказ на Ванчо Николески.
* „Овчарче“ - песна на германскиот поет Хајнрих Хајне.

### Овчарството во филмот
* „Овчар“ — југословенски филм од 1971 година, во режија на Бакир Тановиќ.

## Поврзано
* Козарство
* Говедарство
* Сточарство
* Живинарство

## Наводи


Категорија:Сточарство
Живинарство

**Живинарстовото** е одгледувањето на живина (домашни птици) и е застапено на сите континенти. Од живината најмногу се одгледуваат кокошки, мисирки, гуски и др. Од нив се добиваат јајца, месо и пердуви. Во сите земји кокошките се одгледуваат во современи живинарски фарми. Според бројот, најмногу живина се одгледува во Кина, Русија и САД.


Категорија:Живина
Категорија:Сточарство
Волна

мини|десно|300п|Долга и кратка волна.

**Волна** — се употребува во текстилната индустрија, а се добива од овците. Во индустријата се користи како суровина за производство на облека. Најголеми производители на волна се Австралија и Нов Зеланд. Кога е на самата овца, таа се нарекува **руно**.

## Поврзано
* Овчарство

## Наводи

Категорија:Овци
Категорија:Ткаенини
Категорија:Влакна
Овоштарство

**Овоштарството** е земјоделска гранка чија задача е засадување овошни дрвја, одгледување и искористување на овошните плодови во свежа состојба или преработени во разни мармалади, компоти, сокови и др.

Во зависност од климатските услови во кои успева, разликуваме три вида овошје: средноевропско овошје, суптропско овошје и тропско овошје.

Место што е засадено со овошни дрва се нарекува овоштарник.


Категорија:Земјоделски занимања
Средноевропско овошје

**Средноевропското овошје** најдобро успева во областите со умерено - континентална клима. Од асредноевропските овошни видови најзастапени се: јаболкото, сливата, крушата, праската и др.

Категорија:Овошје
Шумарство

[мини|Сеча на дрвја во [Австрија]]
**Шумарство** — стопанска гранка која го опфаќа одгледувањето и искористувањето на шумите. Тие имаат големо значење за здравјето на населението, бидејќи го прочистуваат загадениот воздух, ги ублажуваат ветровите, ги спречуваат ерозијата и поплавите. Дрвјата имаат широка примена во градежништвото, дрвната и хемиската индустрија.

Во зависност од климатските услови, шумите се делат на тропски, суптропски и шуми во предели со умерено - континентална клима.

Во тропските шуми се одгледуваат голем број скапоцени дрвја како Бамбусово, Абоносово, тиково, махаганово, сандалово, кининово и др.

Држави најбогати со шуми се: Бразил, ДР Конго, Русија, Финска, Норвешка, Канада, САД и др.

## Поврзано
* Пошумување
* Обесшумување

## Наводи

## Надворешни врски

* 
* 

Категорија:Стопанство
Говедарство

мини|Крава на пасење
**Говедарството** е најзначајна сточарска гранка. Тоа е застапено секаде каде што има поволни услови за одгледување говеда. Тоа се, главно, пределите со умерена клима, во кои се наоѓаат пространи пасишта со бујна и сочна трева. Говедата се најзастапени домашни животни. Денес, најмногу се одгледуваат говеда од швајцарска и фризиска раса.

## Говедарството во светот
Најмногу говеда има во Индија. Меѓутоа, во таа земја кравата се смета за „свето животно“ и затоа млекото и месото од неа не се употребуваат за исхрана. По Индија, најголем број говеда има во Бразил, САД, Кина и Аргентина.

## Говедарството во Македонија
Во Македонија доминираат традиционалните мали фарми, кои учествуваат со 75% во вкупниот број. Овие фарми најчесто се состојат од 1 до 3 говеда кои даваат мали годишно производство на млеко од 2 до 3 илјади литри по крава. Само 3% од фармите отпаѓаат на големите специјализирани фарми со повеќе од 20 крави, чие годишно производство изнесува 5 илјади литри млеко по крава, додека само 1% од фармите имаат повеќе од 50 говеда.

## Наводи

Категорија:Сточарство
Категорија:Говеда
Суптропско овошје

**Суптропското овошје** најмногу успева во пределите со суптропска клима, каде што има доволно сончева светлина и топлина. Тоа се крајбрежните делови на морињата и океаните. Најпознати видови суптропско овошје се агруми, калинка, урма, смоква и др.

Категорија:Овошје
Тропско овошје

**Тропското овошје** успева во тропските предели каде што има доволно топлина и влага. Најзначајни видови тропско овошје се: бананата, ананасот, папаја, авокадо, мангококос, гуава, питаја, киви, маракуја и многу други. Најмногу тропско овошје се одгледува во Бразил, Индија, Панама, Костарика, Индонезија и на островите во Атлантскиот и Тихиот Океан. Тропското овошје е честопати збунето со егзотично овошје, бидејќи се многу слични и дури некои тропски овошја се сметаат како егзотични, но разликата е тоа што тропското овошје е овошје кое расте во топла клима, а егзотично овошје е овошје кое е непознато на повеќето луѓе.

Тропското овошје е богато со витмини и минерали и може да ја збогати исхраната. Зрелите плодови се благи и ароматични, и содржат влакна, киселини и етерично масло. За тропското овошје се карактеристични интензивните бои.  Молекулите на боја во растителните намирници ги сочинуваат повеќе од 2000 пигменти кои освен што на овошјето му даваат боја, содржат и јаки антиоксиданси. Колку бојата на овошјето е поинтензивна, поголема е и антиоксидативната моќ.
мини|Внатрешноста на плодот тропското овошје питаја (змејско овошје)


Категорија:Овошје
Круша

**Круша** (науч. *Pyrus*) — средноевропско овошје, кое најмногу се одгледува во Европа, Северна Америка и Азија. Најпознати производители на круши се Италија, САД и Кина.

Веројатно најстарото сè уште родно дрво на круша во Македонија е од сортата „боздонка“ и се наоѓа во Ресен, во дворот на една семејна куќа во близина на Сарајот. Се претпоставува дека дрвото било засадено во времето на Нијази-бег пред околу 150 години. Крушата е висока над 10 метри и таа е една од ретките круши во Ресен што не ја уништила болеста ервенија.

## Крушата како лек
Најновото научно истражување покажало дека крушите не само што го намалуваат нивото на холестерол во крвта, ја олеснуваат констипацијата (запек) и имаат противвоспалително дејство, туку помагаат и во лекувањето на мамурлакот.

Така, пиењето сок од круша пред консумирањето алкохол би можело драстично да го намали ризикот од мамурлак и да го намали нивото на алкохол во крвта. Најдобрата превенција би била 200 мл сок од корејска круша, но и консумирањето на самото овошје е доволно за позитивно дејство. Од друга страна, консумирање на сокот откако веќе сте консумирале алкохол, нема никакво дејство.

Крушата е едно од најздравите видови овошје кое може да се јаде свежо, а со него може да се прават и салати и свежи сокови кои изобилуваат со здравје. Крушата има витамин Ц, има фруктоза и гликоза, како и пектин кој служи за добра функција на дебелото црево.

Крушата е извор за енергија, штити од настинки и грипови, го нормализира притисокот и помага да се намали ризикот од појава на рак.

## Галерија


Податотека:Агроекспедиција Тиквешија 05.jpg|Круши на гранка
Податотека:Агроекспедиција Тиквешија 06.jpg|Крушово дрво во Тиквешијата
Податотека:Pears.jpg|Гранка од Европска круша со плодови
Податотека:Круши.jpg|Круши во село Раштак
Податотека:Крушови дрвја во Сирково 01.jpg|Овоштарник со крушови дрвја во Сирково
Податотека:Крушови дрвја во Сирково 02.jpg|Овоштарник со крушови дрвја во Сирково
Податотека:Крушови дрвја во Сирково 03.jpg|Овоштарник со крушови дрвја во Сирково


### Сорти на круши


Податотека:Круши-Воденка (Сумлија).jpg|Круши од видот Воденка или Сумлија
Податотека:Круши-Зимница (Митровка).jpg|Круши од видот Зимница или Митровка
Податотека:Круши-Летна кајкушка.jpg|Круши од видот Летна кајкушка
Податотека:Круши-Зимска кајкушка (Бадникарка).jpg|Круши од видот Зимска кајкушка или Бадникарка
Податотека:Круши-Петровка (Европско авче).jpg|Круши од видот Петровка или Европско авче
Податотека:Круши-Цариградско авче.jpg|Круши од видот Цариградско авче
Податотека:Круши-Караманка.jpg|Круши од видот Караманка


## Производство

## Крушата како тема во уметноста
* „Круша“ — песна на македонскиот поет Блаже Конески од 1979 година.
* „Круша дивјачка“ — поетизирана проза на Блаже Конески од 1961 година.
* „Шатовската круша“ — расказ на македонскиот писател Глигор Поповски.
* „Круша“ — расказ на македонскиот писател Бошко Смаќоски.
* „Негации Круша“ — расказ на македонската писателка Оливера Ќорвезироска од 2010 година.

## Наводи


Категорија:Овошје
Категорија:Јаболкови
Категорија:Овошни дрва
Категорија:Флора на Европа
Цимет

thumb|Стапчиња цимет и мелен цимет
**Цимет**, **канела** или **дарчин** — зачин кој се добива од кората на циметово дрво, кое најмногу расте во Шри Ланка, Индонезија, Бразил и Индија. Циметовото дрво потекнува од Југоисточна Азија, а циметот во Европа бил пренесен во XVI век.

## Циметот како тема во уметноста
* „Циметни продавници“ — расказ од истоимената збирка на полскиот писател Бруно Шулц.
* „Циметна девојка“ (англиски: *Cinnamon Girl*) — песна на канадско-американскиот рок-музичар Нил Јанг (*Scott Walker*) од 1969 година.

## Наводи

## Надворешни врски

Категорија:Зачини
Категорија:Лековити растенија
Категорија:Противгабични лекови

zh-min-nan:Ceylon jio̍k-kùi
Циметово дрво

**Циметово дрво** е дрво кое расте во Шри Ланка, Бразил, Индија и Индонезија. Од кората на ова дрво се добива цимет.

## Одбрани видови

## Надворешни врски

Категорија:Растенија
Шеќерна репка

**Шеќерната репка** е растение со чија понатамошна преработка се добива шеќер. Најдобро успева во областите со умерено - континентална клима. Таа се одгледува во повеќе европски држави, како во Украина, Франција, Германија, Полска и др. Оваа индустриска култура е застапена и во САД, Турција и Кина.

Категорија:Штирови
Категорија:Коренест зеленчук
Репка
Категорија:Засладувачи
Категорија:Индустриски култури
Шеќерна трска

**Шеќерната трска** () — најзастапена индустриска култура и се користи за производство на шеќер. Таа најдобро успева во тропските предели каде што температурите на воздухот се високи во текот на целата година. Поволни услови за нејзино одгледување има и во суптропските предели, во близина на морињата и океаните.

## Надворешни врски
* „Шеќерна трска“ 

Трска
Категорија:Треви
Категорија:Засладувачи
Категорија:Индустриски култури
Дивергентна еволуција

**Дивергентна** (оддалечувачка) еволуција е процес во којшто два или повеќе сродни видови стануваат сè поразлични.

## Поврзано
* Адаптивно зрачење
* Деволуција
* Еволуција
* Молекуларна еволуција

Категорија:Биологија
Категорија:Еволуција
Конвергентна еволуција

**Конвергентна еволуција** (**конвергенција** или **приближувачка еволуција**) е онаа еволуција при која несродните видови стануваат сè послични поради приспособувањето кон иста животна средина. Конвергентната еволуција обично претставува развиток на слична анатомска одлика кај различни видови линии (на пример, видови од две различни класи) која се јавува по дивергенцијата од заедничкиот предок кој ја немал првичната одлика која би водела до таа одлика. Во овој случај, заедничкиот предок е временски пооддалечен отколку во случајот со паралелизмот.

Пример за конвергентна еволуција е сличниот изглед и грабливиот однос на северноамериканските волци и тасманиските волци (тигри). Првиот е плацентален цицач, а вториот е торбар. Нивниот заеднички предок живеел во времето на диносаурусите, пред повеќе од 100 милиони години, и бил многу различен од овие негови потомци. Постојат и многу други австралиски торбари кои се исклучителен пример за конвергентна еволуција со плаценталните цицачи насекаде низ светот.

Се смета дека паралелизмот и конвергенцијата се резултат главно на одделните видови линии кои го искусуваат истиот тип на природна селекција низ долги периоди.

Категорија:Еволутивна биологија
Адаптивна радијација

**Адаптивна радијација** (приспособена) е еволуционен модел, каде што мнофгу сродни видови се развиваат од единствен предок

Категорија:Видообразба
Ванила

upright|мини|Мешунки од ванила.
**Ванила** е зачин добиеана од орхидеите на родот *[[Vanilla]]* од Мексико. Етимолошки, *ванила* е изведено од шпанскиот збор „“, *мала мешунка*. Првобитно одгледувана од претколумбовските средноамериканци, шпанскиот конквистадор Ернан Кортес е заслужен за претставување и на зачинот и на чоколадото во Европа во периодот од 1520 година.

## Наводи

Категорија:Зачини
Памук

**Памук** или **бубаќ** (науч. ''Gossypieae'' ) — најважна индустриска култура за добивање предиво и ткаенини. Тој најдобро успева во суптропските предели каде што има плодни почви и доволно топлина. За време на растителността тој треба да се наводнува, а за бербата е потребен сушен период. Најпознатите области за одгледување памук се наоѓаат во државите Казахстан, Узбекистан, Туркменистан, долината на Нил во Египет, долините на Хоангхо, Јанцекјанг во Кина, потоа во САД, Мексико и други места.

## Памукот како тема во уметноста и во популарната култура
* „Полиња со памук“ (*Cotton Fields*) - песна на американската рок-група „Криденс Клирвотер Ривајвл“ (*Creedence Clearwater Revival*).
* „Памучна круна“ (*Cotton Crown*) - песна на американската рок-група „Соник Јут“ (*Sonic Youth*) од 1987 година.
* „Одење по жица над поле полно памук“ - песна на македонската рок-група *[[Funk Shui (рок-група)|Funk Shui]]*.

## Наводи

## Наводи


Категорија:Влакнодајни растенија
Категорија:Турцизми
Категорија:Биоразградливи материјали
Коеволуција

[250п|мини|[Бумбарите и цветовите кои тие ги опрашувале коеволуирале заедно така што станале зависни едни од други за нивниот опстанок.]]

**Коеволуцијата** (паралелната еволуција) е заедничка промена кај два или повеќе вида кои се тесно поврзани.

Категорија:Еволутивна биологија
Категорија:Еколошки процеси
Апосемија

**Апосемијата** е предупредувачка обоеност. Тоа е вид адаптација при која животните кои поседуваат некој ефикасен заштитен механизам воедно имаат тело обоено мошне впечатливо. Силните и впечатлици бои, поточно комбинациите на боите имаат значење на сигнали, кои предупредуваат на присутната опасност од отрови и на други животни опасности за оние животни кои ќе се обидат да ги нападнат апосемично обоените организми.

Категорија:Биологија
Категорија:Зборови што ги нема во ТРМЈ
Категорија:Хемиска екологија
Арне Јакобсен

**Арне Емил Јакобсен** (дански: *Arne Emil Jacobsen*) бил дански архитект и дизајнер, претставник на данскиот модерен стил. Освен неговите архитектонски дела, создал и голем број на многу оригинални столици и останат мебел. Добил повеќе меѓународни признанија и награди.

Неговите дела се вбројуваат меѓу најзначајните во данскиот функционализам, кој настојувал, по примерот на Ле Корбизје и Валтер Гропиус, да создаде рационална и функционална архитектура. Облиците развиени од Арне Јакобсен претставуваат основа за скандинавскиот органски модернизам и неговото влијание се чувствува и денес. Денешниот скандинавски дизајн го поврзуваме со едноставни, елегантни и функционални облици направени од природни и удобни материјали - а тоа се принципите кои ги поставил токму Арне Јакобсен.

## Галерија


Image:Arne Jacobsen Bellavista 2005-02.jpg|Белависта апартмани (1933-34), поглед-1.
Image:Arne Jacobsen Bellavista 2005-04.jpg|Белависта апартмани (1933-34), поглед-2.
Image:Arne Jacobsen Bellavista 2005-05.jpg|Белависта апартмани (1933-34), поглед-3.
Image:Arne Jacobsen benzintank Moerke.jpg|Бензинска станица Texaco, Киствејен, Сковсховед (1936)
Image:Arne_jacobsen,_Søholm_I,_1946-1950.jpg|Søholm I, населба во близина на Копенхаген (1946-1950). 
Image:AJ_3101_ant.jpg|Столица *Мравка* (1952)
Image:SAS Royal Hotel, Copenhagen, 1955-1960.jpg|SAS Royal Hotel, Копенхаген (1958-60). 
Image:Royal_Hotel_Copenhagen_2005-01.jpg|SAS Royal Hotel, Копенхаген (1958-60), поглед од страна. 
Image:The_Egg_Chair.jpg|Столицата *Јајце* (1958), дизајнирана за SAS Royal Hotel.
Image:Egg_chair3d.jpg|Столицата *Јајце* (1958), дигитален приказ.
Image:Nationalbanken 1.jpg|Данска Национална Банка (1965-70). 
Image:Catz Moat.jpg|Колеџот Сент Кетринс, Оксфорд, (1964-66) поглед од запад. 
Image:Stcatz_sc10.JPG|Колеџот Сент Кетринс, Оксфорд, (1964-66) поглед од исток. 
Image:Catz Hall.jpg|Мебел и осветлување во колеџот Сент Кетринс, Оксфорд. 
Image:Rathaus mainz1.jpg|Градско собрание во Мајнц (1966-70). 
Image:HEW-Zentrale in Hamburg.JPG|Дирекција на HEW (Vattenfall Europe), Хамбург, Германија (1970).



## Наводи

Категорија:Архитекти
Категорија:Родени во 1902 година
Категорија:Починати во 1971 година
Криптичка обоеност

[thumb|250px|Закамуфлирана [сипа]]
**Криптичка обоеност** или **камуфлажа** е усогласеност (имитирање) на бојата на телото на организмите со бојата на средината во која тие најмногу престојуваат. Покрај појавата на имитирање на бојата позната е и појавата на имитирање на формата и обликот на одделни предмети од средината.

## Наводи

Категорија:Биологија
Мимикрија

300px|десно|Мимикрија
**Мимикрија** е имитирање на обликот и на боите, како и начин на живот на апосемично заштитените организми од страна на организмите, кои инаку не поседуваат никакви одбранбени механизми. Во природата голем број животни со бојата на кожата или формата на телото многу личат на средината во која живеат.

Категорија:Биологија
Фобос

**Фобос** е еден од двата природни месечини на Марс. Го открил американскиот астроном Асаф Хол на 18 август 1877&nbsp;г. Името го добил по придружникот на богот Марс, Фобос, и означува страв. Оваа месечина има неправилен облик и нема атмосфера.

## Поврзано
* Дејмос — другата месечина на Марс 
* Мисија „Фобос“

Категорија:Марсови месечини
Категорија:Астрономски тела откриени во 1877 година
Категорија:Неправилни месечини
Бобтеил

мини|Стар англиски овчар (стар Бобтеил)

Во дамнешно време, според англиските обичаи, луксузните кучиња се разликувале од обичните по тоа што им ги сечеле опашките. На Бобтеил му ја сечеле опашката веднаш по раѓањето, и тој обичај се задржал до ден денес. Затоа и го нарекле Бобтеил, што значи: без опаш.

Овие кучиња првобитно биле чувари на овци и најмногу ги имало на југот на Англија и во Шкотска. Потоа Бобтеил станал домашно милениче и фантастичен чувар на деца, па така во Америка го нарекуваат дадилка.

Многу е сладок, кадрав, оди како некоја мечка. Поради својата милост станал милениче во семејството. Така престанал да го чува стадото.

Влакната му се густи и долги и често му паѓаат преку очите, па ништо не гледа. Мора да се четка барем трипати неделно. Понекогаш луѓето ги собираат неговите влакна и ги користат за правење ќебиња. Одлично го поднесува животот во стан и главно е многу милостив и верен. Ако не е навикнат на друштво може да биде помалку агресивен кон странци, но сака луѓе и дружење.

Нјамногу сака да си игра, а бидејќи сѐ уште го има инстинктот на чувар во стадото, понекогаш така се однесува и кон деца. Не е посебно активен и сака да се излежува на каучот. Ако се изнесува редовно на шетање, животот во стан совршено му одговара. Сепак, на ова друштвено суштество понекогаш му е потребна самотија. Ако предолго го оставите сам, ќе се обиде да ви се одмазди така што ќе ви го расфрла станот и долго ќе ви лае. Она што понекогаш исто така ги лути сопствениците се каменчињата и валканиците кои му се закачуваат за влакната, како и водата на тепихот и паркетот по капењето.

Категорија:Кучешки раси
Адис Абеба

**Адис Абеба** () е главен град на Етиопија.

## Наводи

* Карта на врнежи

Категорија:Градови во Етиопија

Категорија:Главни градови во Африка
Категорија:Региони во Етиопија
Категорија:Населени места основани во 1886 година
Меѓународен астрономски сојуз

**Меѓународен астрономски сојуз** или **МАС** (, *UAI*; , *IAU*) — професионално здружение на астрономи (на ниво на доктори на науки и повисоко) кои активно учествуваат во образованието и во истражувањата на полето на астрономијата.

Седиштето на оваа меѓународна организација е во Париз. Во неа членуваат вкупно 79 земји, претставени од своите национални астрономски здруженија или заводи.

## Поврзано
* Меѓународен совет за наука

## Наводи

## Надворешни врски
* 

Категорија:Астрономски организации
Категорија:Стандардизациони организации
Категорија:Научни организации во Франција
TGV

мини|десно|TGV Duplex во Париз
мини|десно|Сообраќајна карта на TGV
**TGV** ( = големобрзински воз) е fранцуски брз воз на претпријатието „Алстом“. За првпат е пуштен во употреба на линијата Париз-Лион 1981 година. Од Париз сообраќајот се проширил во цела Франција. Возот ги држи рекордите за најголема просечна брзина во железницата.

По големиот успех на TGV возовите и други земји воспоставиле свој систем на брзи возови (Германија ИЦЕ, Белгија Талис, Италија Пендолино и сл.)

## Технички одлики

## Поврзано
* SNCF (Национално друштво на француските железници)
* Големобрзинска железница
* Магнетнолебдечки воз

## Надворешни врски

*Матична страница на TGV  

Категорија:Големобрзински возови
Категорија:Железнички сообраќај во Франција
Бордер коли

**Бордер коли** — вид на куче со потекло од Велика Британија. Ова куче е со највисок коефициент на интелегенција и на оваа листа го зазема првото место. На секоја скоро научена команда, како и на гласовна или гестикулативна команда реагира скоро моментно.

## Особености

Освен тоа ова куче, кое ретко прифаќа милување, е дружељубиво и верно. Покрај тоа што се користи како овчарско куче и за спортски натпревари, на Запад, ова куче се почесто се користи и за следење на постари лица и во здравствените установи. Со векови е одгледуван како овчарско куче.

Бордер коли е куче со средна висина, со складен изглед. Елеганцијата и складноста се комбинирани со доволно тежина, заради што ова куче остава впечаток на изаржливост. Тоа е верно, грижливо, агресивно овчарско куче кое е доста прилагодиво.

## Наводи

Категорија:Кучешки раси
Идиот

**Идиот** е личност со недоволен психички развој. Во повеќето случаи лицето не го владее говорот како средство за општење со луѓето, односно не употребува говор, не го разбира и се смета дека општото ниво на развој кое го постигнал не соодвествува на неговата возраст.

## Идиотот како мотив во уметноста и во популарната култура
* „Идиот“ - роман на рускиот писател Фјодор Достоевски.
* „Парада на идиотите“ - песна на рускиот поет Хенрих Сапгир од 1970 година.
* „Идиот“ (*The Idiot*) - музички албум на американскиот рок-музичар Иги Поп (*Iggy Pop*) од 1977 година.
* „КУД Идијоти“ (*KUD Idijoti*) - хрватска панк-рок група, основана во 1981 година.
* „Идиотека“ (англиски: *Idioteque*) - песна на британската рок-група „Рејдиохед“ (*Radiohead*) од 2000 година.
* „Идиотите владеат“ (*Idiots Rule*) - песна на американската рок-група „Џејнс адикшн“ (*Jane's Addiction*) од 1988 година.

## Наводи

Категорија:Психологија
Категорија:Попреченост
Категорија:Интелигенција
Категорија:Умствена попреченост
Имбецил

**Имбецил** е личност која го владее усниот говор и останатите достигнувања до ниво на седумгодишно дете, но не и писменото изразување до кое веќе достигнува дебилот.

Категорија:Психологија
Категорија:Умствена попреченост
Slitaz

thumb|right|SliTaz desktop 1.0

**Slitaz** е оперативен систем за десктоп компјутери, лаптоп компјутери и опслужувачи. Софтверскиот проект е започнат во 2006 година од Кристоф Линколн. Претставува Линукс дистрибуција со root filesystem кој зафаќа околу 100 мб, и ISO Image од 30 мб. Во април 2008 беше една од најмалите Линукс дистрибуции. Slitaz стартува или од CD или од USB Flash диск во LXDE десктоп, кој работи на XVesa и користи BusyBox за сите основни функции. Има голем избор на десктоп и restore софтвер, и може целосно да биде стартуван во RAM меморија (колку што дозволува просторот) или може да биде инсталиран на тврд диск.

## Именување
Simple Light Incredible Temporary Autonomous Zone

## Историја
После 1 година развој, на 16.04.2009 излезе Slitaz 2.0. Slitaz споделува многу заеднички цели со Damn Small Linux, меѓутоа е помал и заснован на поновиот линукс кернел 2.6.25

## Апликации
* Опслужувач LightTPD (со ЦГИ и ПХП поддршка)
* Mozilla Firefox
* Alsa миксер, звучен плеер и ЦД енкодирање
* Разговор, пошта и ФТП клиенти
* ССХ клиент и опслужувач (Dropbear)
* База на податоци (SQLite)
* ЦД и ДВД алатки за гравирање, измени, и сл.
* Елегантна работна површина (JWM)
* Повеќе од 450 пакети

## Досегашни верзии
thumb|right|Logo

## Дополнителни информации
thumb|right|SliTaz desktop 2.0

* Официјално мрежно место
* Linux.com
* Free Software Magazine 
* Linux Pro Magazine
* Tech Source from Bohol
* Distrowatch
* Linux Infusion 

Категорија:Линукс
Категорија:Оперативни системи
Коли

## Потекло
Коли е исклучително стара раса на овчар со потекло од Јужна Шкотска. Се смета дека оваа раса настанала во текот на првиот век од нашата ера со вкрстувањее надомашно куче и овчар кој го донеле Римјаните. За денешниот изглед Коли морал да го почека 19 век, поточно 1830 година, кога бил вкрстен со рускиот хрт барзој, од кого ги наследил долгите свиленкасти влакна, елегантната фигура и отмениот начин движење.

## Особености
За популарноста и распространетоста на шкотскиот овчар треба да и се заблагодари на кралицата Викторија која во 1860 година при посетата на Шкотска се вчудовидела од изгледот на ова куче и понела со себе неколку примероци. Шкотскиот овчар е куче со пријатен и мирен карактер, исклучително интелигентен, весел, верен, многу мирољубив и сака да се дружи, како со останатите кучиња така и со човекот. Не е куче за во зграда и големи градови. Најдобро се чувствува кога трча покрај велосипед.

Благодарение на долгите влакна и меките густи подвлакна, одлично поднесува студ и дожд, но во летните месеци треба да се чува подалеку од сонце и постојано да му се дава свежа вода.

Категорија:Кучешки раси
Бернско планинско куче

**Бернското планинско куче** () припаѓа на крупната раса на кучиња, со потекло од Швајцарските Алпи.Се нарекува и Бернер (*англиски назив: Berner* или *Bernese*) поради подрачјето од каде потекнува, имено, од кантонот на Берн. Ова планинско куче отпрвин се чувало како чувар на фармите а во минатото биле користени и како запрежни кучиња а понекогаш служел за влечење на млекарските колички. Расата официјално била воспоставена во 1907.  Во1937 било признато од страна на Американскиот кинолошки сојуз; Денес истото се рангира како работно куче. Најмногу ги имало јужно од Берн, во подрачјето Дурбах, па луѓето го нарекувале Дурбахлер. Во 1990 година било прогласено за Швајцарско национално куче, а во 1908 година го добило името Бернско планинско куче.
лево|мини|Портрет на ''Бернско планинско куче''

## Особености
Изразената глава на делот на челото му е сплескана. Има силна муцка. Кафените очи пленат со палав поглед. Опашката му е доста влакнеста, но не е свиткан. Влакната му се меки, мазни и долги, лесно брановити, но не кадрави. Има сјајна црна боја, со кафени полиња по лицето, над очите и на долните делови на нозете. На градите, на крајот на опашката и на шепите има бели пеги. Заради својата раскошност влакната бараат грижлива нега.

## Темперамент
Кучето има добар темперамент, добродушно е и се приврзува за семејството. Пријателски е расположено кон домашните животни кои ги чува. Ги извршува послушно зададените обврски и лесно се дресира. Добро го поднесува студот и може да спие на отворено. Сака отворен простор и затоа не е погоден за урбани средини и чување внатре во домот. Но поради благиот карактер умее да се прилагоди на секакви услови.

## Здравје
Спаѓа во издржливите раси на кучиња но има релативно краток животен век. Кога ќе наполни 7-8 години веќе се смета за зтаро. Некои слични раси имаат поголем животен век, над 10 години. најчесто се разболува од рак, но и ревмата е доста застапена.. Во САД и Канада, скоро половина Бернски планински кучиња умираат од рак. Најдолг век на некој Бернер е забележан во 2004, во Англија (15,2години). Артритис кај Бернското куче се појавува и кога е млад, 4-5 години.

Накусо, Бернското планинско куче е со нежно здравје така да му треба нега и внимание.

## Надворешни врски

* Кинолошки сојуз на Република Македонија
* Бернско планинско куче (на српски) 
* Швајцарија - Клуб на Бернски планински кучиња

## Наводи

Категорија:Кучешки раси
Категорија:Овчарски кучиња
Категорија:Берн
Категорија:Берн (кантон)
Астроном

[десно|мини|180п|[Галилео Галилеј таткото на модерната астрономија]]

**Астроном** (астрофизичар) е научник кој се занимава со астрономија или астрофизика.
За разлика од други науки астрономите не можат директно да влијаат на небесните тела и нивните придонеси се засноваат со набљудување преку посебни помагала од кои најзначаен е телескопот.


Категорија:Астрономија
Категорија:Научни занимања
Шампањ (вино)

thumb|right|200px|Чаша шампањ.
мини|Подрачје на кое се одгледува винова лоза за производство на шампањ во Франција (обележано со црвена боја).

**Шампањ** () е пенливо вино, кое со дополнително вриење во друго буре развива сопствен јаглерод диоксид. Името го добил според француската покраина *Шампањ*, и денес името е резервирано единствено за пенливото вино произведено во таа покраина.

## Наводи

## Литература
* Tom Stevenson (2003) *World Encyclopedia of Champagne and Sparkling Wine*. Wine Appreciation Guild ISBN 1-891267-61-2
* Tom Stevenson (1998) *The Millennium Champagne & Sparkling Wine Guide*.  Élan Press ISBN 1-55144-196-9
* Serena Sutcliffe (1988) *Champagne: The History and Character of the World's Most Celebrated Wine*.  Mitchell Beazley Publishers ISBN 0-671-66672-X
* Gérard Liger-Belair (2004) *Uncorked: The Science of Champagne*. Princeton University Press  ISBN 0-691-11919-8 
* Dr. Tran Ky and Dr. F. Drouard (2006)* The Healing Power of Champagne*. Savoir-Boire Ltd  ISBN 0-9554105-0-9
* Guy, Kolleen. *When Champagne became French: Wine and the Making of a National Identity*. Baltimore, MD: Johns Hopkins University Press, 2003.
* Prial, Frank J. *Decantations*. New Yrk: St. Maritin's and grifin Publishers, 2001, p.&nbsp;24.

## Надворешни врски

* Official site of the Comité Interprofessionel du Vin de Champagne trade association (CIVC)
* Information about Champagne labels and collecting 
* Official site of the Office of Champagne, USA
* Grand Marques and Houses  Official site of the Union of Champagne Houses
* Champagne Wine Map CIVC Map of Champagne

Категорија:Енологија
Франсоа Митеран

мини|Франсоа Митеран

**Франсоа Митеран** () (26 октомври 1916- † 8 јануари 1996) бил француски политичар и претседател на Република Франција,
од 1981 до 1995 година. Бил член на социјалистичката партија на Франција. За време на Втората светска војна е еден од водачите на Движењето на отпорот.

Категорија:Претседатели на Франција
Категорија:Никулци за Франција
Категорија:Носители на Големиот крст на Легијата на честа
Категорија:Починати во 1996 година
Категорија:Родени во 1916 година
Кале (град)

**Кале** () — град во северна Франција. Се наоѓа во департманот Па де Кале.
Според пописот од 1999 година во градот живееле 77.333 жители, и со тоа е 53-ти град во Франција по број на население. Кале се наоѓа на каналот Ла Манш и е најблиску до англиското пристаниште Довер.
Градот се состои од два дела и тоа: стар дел (Calais-Nord), кој е опкружен со канали и пристаниште и нов дел на градот (St-Pierre),кој се наоѓа јужно и југоисточно.

## Поврзано
* Ламанш
* Доверски Проток
* Нормандија

Категорија:Градови во Франција
Категорија:Општини во Па де Кале
Категорија:Ламанш
Англиски булдог

**Англиски булдог** — вид на куче со потекло од Англија. Булдогот е средна раса на кучиња кои обично се познати како англиски булдог или британски булдог. Булдозите биле четврти најпопуларни чистокрвни кучиња во САД во 2007 година, според американскиот Kennel Club.

Булдогот има долгогодишна традиција со британската култура, при што Би-Би-Си вели: „*за многумина Булдогот е национална икона, симболизирајќи ја измамата и одлучувањето*“. За време на Втората светска војна, булдогот честопати бил спореден со премиерот Винстон Черчил и неговиот пркос кон Нацистичка Германија.

## Опис

Англискиот булдог привлекува внимание со својот физички изглед, а особено со својата масивна глава. Изразените длабоки брчки по образите му даваат карактеристичен изглед. Ушите му се тенки и кратки. Бојата на крзното му е бела, црвено-црна, дури и кога станува збор за мали кученца. Нозете му се рамни, а шепите округли и големи. Опашката треба да биде спуштена.

## Особености

Во стандардот за ова големо куче улога има темпераментот. Булдогот е активен, остава впечаток на одлучност, сила и енергичност. Способен е да покаже голема сила, но не покажува никаква наклоност да го користи тоа. Тој е одлична дадилка за деца, многу е одговорен и внимателен кон непознатите.

Булдогот не е многу послушно куче. Ако редовно се изнесува на прошетки, лесно се прилагодува на живот во стан. Тешко поднесува големи горештини.

## Наводи

## Надворешни врски

* 

Категорија:Кучешки раси
Дејмос

**Дејмос** е една од двете месечини на Марс. Го открил американскиот астроном Асаф Хол на 12 август 1877. Името го добил по придружникот на богот Марс, Дејмос, и означува ужас. Оваа месечина има неправилна форма.

## Поврзано
Фобос — другата месечина на Марс

Категорија:Марсови месечини
Категорија:Астрономски тела откриени во 1877 година
Категорија:Неправилни месечини
Германски боксер

мини
**Боксерот** е потомок на борбените кучиња уште од античко време. Ова куче е со средни димензии, во облик на коца (должината и висината на телото се еднакви). Исто така има коцкеста глава со силна и широка вилица. Изразот на лицето не смее да му биде тажен или остар. Погледот треба да оддава енергија и интелегенција и да зрачи со верност. Ова куче е брзо и елегантно и не смее да биде премногу слаб. Влакната му се кратки и сјајни, од темноеленеста до жолта боја, а најбарана е бојата помеѓу овие две.

## Особености
Иако се вбројува во службени кучиња, пред сè е домашно куче. Палав е, разигран, извонредно внимателен кон децата и останатите членови на семејството. Карактеристично за него е да ги турка домашните со муцката со што ја покажува својата наклоност. Неговите кратки влакна лесно се негуваат. Скромен е и задоволен со престојот во стан, каде не лае премногу. Неговата живост и потреба за движење бара редовни и долги прошетки.

## Наводи

Категорија:Кучешки раси
Њуфаундлендер

**Њуфаундлендер** е раса на куче. Една од првите намени на ова куче било влечење на тежок товар, иако главна улога имаат при работа во близина на вода. Им помагале на рибарите при извлекување на мрежата од морето, и работејќи ја оваа работа се покажале како одлични чувари во вода и дошол до израз нивниот инстинкт како спасител. Во овие услови се оформил карактерот на оваа раса и луѓето со воодушевување го одгледувале ова благородно, храбро и интелегентно куче. Неговиот инстинкт на спасител треба да се насочува преку обука за да може да сфати дека секое капење не е и давење.

## Особености
Поради својот урамнотежен и стабилен карактер, идеален е како семејно куче. Без проблем може да живее со други кучиња, па и со мали раси кон кои е посебно нежен и внимателен. Њуфаундлендерот е најсреќен во близина на својот господар и многу тешко ги поднесува дури и најкратките одвојувања. Англиската раса њуфаундлендери се големи кучиња со потекло од островот Њу Фаундленд. Служат за спасување на давеници и се одлични чувари.

## Наводи

## Литература
*

## Надворешни врски
* 
* Њуфаундлендер - прирачник за канадските расни кучиња

Категорија:Кучешки раси
Мец

**Мец** () — град во североисточна Франција и главен град на департманот Мозел и регионот Лорена. Низ градот минуваат реките Сел и Мозел.

## Историја

## Географија

## Знаменитости

Градот е познат по својата зградите обоени со  жолт вар. Исто така е познат и како “зелен град” (25 м2 по жител од градот се паркови,градини,зеленила.). Според Њујорк Тајмс Мец е 39. најпопуларно место за туристите (2009).

* Сент Етјен готска катедрала со витражни прозорци дизајнирана од Марк Шагал е најпозната катедрала во градот.

## Збратимени градови

Мец е збратимен со:

* 20px| Трир, Германија, од 1957
* 20px| Кармиел, Израел, од 1984
* 20px| Јичанг, Кина, од 1991
* 20px| Храдец Кралове, Чешка, од 2001
* 20px| Канзас Сити, Мисури, САД, од 2003
* 20px| Сен-Дени, Реинион, Франција
* 20px| Глостер, Велика Британија
* 20px| Луксембург, Луксембург


Категорија:Градови во Франција
Категорија:Општини во Мозел
Категорија:Префектури во Франција
Категорија:Слободни царски градови
Џуџест шнауцер

**Џуџест шнауцер** е раса на кучиња од врстата шнауцер. Овие кучиња потекнуваат од Германија, каде почнале помасовно да се одгледуваат кон крајот на 19 век. Џуџестиот шнауцер се добил со вкстување на расата обичен шнауцер со некои помали кучиња, како пудлица или афенпинчер.

Овој вид кучиња се едни од најпопуларните домашни миленици, најмногу поради нивната неагресивност и релативно мала големина. Крзното на малиот шнауцер може да биде во четири бои: црна, црно-бела, црно-сребрена и бела.

## Историјат
Името шнауцер е релативно од понов датум, но историјата на оваа раса е постара. Предците на денешниот шнауцер можеме да ги сретнеме на сликите на познати уметници. Се тврди дека шнауцерот спаѓа во групата на најстари големи кучиња, бидејќи постојат докази дека тој со човекот ловел и чувал стада уште 3 000 година пред нашата ера. Уште од тогаш овие кучиња биле припитомени. Тоа биле вистински домашни кучиња кои живееле и делеле заедничка судбина со човекот. Точниот развој на шнауцерот останал непознат, но секаде каде се наоѓале човечки населби во близина на вода или по долините на реките, се наоѓало и малото куче со издржлива градба.

## Изглед
мини|Џуџест бел шнауцер
Џуџестиот шнауцер е помал облик на средниот шнауцер и нема ниту еден знак на џуџест раст. Спаѓа во складно градените мали кучиња. Поедини одлики стандардни за расата, како што се главата, гризот, ушите, опашката и шепите одговараат на описот на другите шнауцери, а истото важи и за бојата на влакното. Може да биде сосема црн, да има боја на бибер и сол, сребренкаст или сосема бел.

## Наводи

## Надворешни врски

* Џуџест шнауцер  на официјалната страница на *American Kennel Club*
* 

Категорија:Кучешки раси
Категорија:Териери
Менаџмент на приходи

## Менаџмент на приходи
Во практиката, **менаџментот на приходи**, познат и како менаџмент на приноси вклучува поставување на цените во согласност со предвидените нивоа на побарувачка меѓу различните пазарни сегменти. Најмалку осетливиот сегмент на цени е првиот во кој би се алоцирал капацитетот, затоа што потрошувачите би платиле највисока цена,додека другите сегменти следат прогресивно според помалите цени. Бидејќи сегментите кои плаќаат најмногу често се резервираат многу малку време пред фактички да ја користат услугата, во тој случај компаниите треба да имаат дисциплиниран приод во чувањето на капацитетот за таквите потрошувачи отколку да им продаваат на оние кои ќе дојдат први.

Добро дизајниран систем на менаџмент на приходи може да предвиди со реална приближност колку потрошувачи ќе користат одредена услуга во одредено време при различни нивиа на цени, и потоа да блокира значаен дел од капацитетот при секое ниво. Софистицираните компании употребуваат сложени математички методи за таа цел и вработуваат менаџери за приходи кои треба да донесат одлуки за распоредување на капацитетот.

## Наводи
* Christopher Lovelock, Jocher Wirtz, Services Marketing, Prentice Hall-New York 2004: p.&nbsp;124-139
* Aurelio G. Mauri, "Yield Management and Perceptions of Fairness in the Hotel Business", *International Review of Economics*, Vol. 4, n. 2, 2007, pp.&nbsp;284–293.

Категорија:Маркетинг
Категорија:Микроекономија
Категорија:Економски поими
Категорија:Деловни поими
Olympus E-400

**Olympus E-400** („Олимпус Е-400“) — дигитален рефлексен фотоапарат (DSLR) од производителот Olympus пуштен во продажба на 14 септември 2006, кој го користи објективскиот систем 4:3.. Овој 10-мегапикселски апарат може да се спореди со други вакви (DSLR) апарати излезени летото 2006 со споредлива пикселажа и цена: Sony α 100, Nikon D80, Canon EOS 400D и Pentax K10D.

Фотоапаратот E-400 е значаен по своите мали димензии, по тоа што нема дршка и по тоа што користи помал сликозафатник. Тежи само 375 гр, а по големина е приближен на филмски апарати со рачно изострување, направен да потсетува на апаратите од системот Olympus OM. Апаратот оди во комплет со два телеобјектива, 14–42&nbsp;мм (еквивалентен на 28–84&nbsp;мм 35-милиметарски формат), f/3,5–5,6 стандарден телеобјектив со тежина од 190 г и 40–150&nbsp;мм (еквивалент на 80–300&nbsp;мм) f/4,0–5,6 долг зум со тежина од 220 г. Препорачаната цена на варијантата со еден објектив изнесувала 700 фунти, а варијантата со два изнесувала 850 фунти.

E-400, како и сите фотоапарати од E-системот на Олимпус, го користи патентираниот филтер со надзвучни бранови за намалување на прашина од сликозафатникот кое се врши автоматски при вклучувањето на апаратот и по барање на корисникот; ова во најголема мера го елиминира проблемот со насобирањето на прашина во сликозафатникот.

Моделот E-400 бил контроверзен бидејќи производителот го нудел само во Европа. Остатокот од светот морал да го причека моделот E-410, кој излегол дури на пролет 2007 г. и го немал истиот Кодаков сликозафатник како E-400, туку го заменил со сликозафатник од Панасоник. Некои фотографи тврдат дека сликозафатникот на Кодак дава премин на боите и слика со повисок квалитет при пониска ISO-вредност.

## Наводи

Категорија:Дигитални рефлексни фотоапарати
E-400
Стандардизирани практики

Воведувањето на корпоративно управување не значи ништо друго туку ***стандардизација на практиките***, процесите и однесувањето во компаниите, која се заснова врз принципите на одговорност, транспарентност и контрола во одлучувањето, секојдневното работење и известувањето за состојбите во компанијата. 

Како и кај секоја друга стандардизација, нејзина цел е намалување на неизвесноста и ризикот од стапување во релации со компанијата, а во овој случај, осбено е важна целта за зголемување на довербата во компанијата. Прифаќањето на ваков, *стандардизиран пристап кон управувањето и водењето на бизнисот*, им носи на компаниите посебен вид додадена вредност – вредност произлезена од работење во етички рамки. Во компаниите со ефикасно корпоративно управување одлуките не се носат само со цел да се оствари економскиот интерес, туку и со цел таквите одлуки да не ги повредат интересите на останатите вклучени страни.

Категорија:Стопанство
Цел на корпоративното управување

Цели на корпоративното управување:
# да им **помогне на компаниите**, банките, да ја подобрат практиката на своето корпоративно управување; 
# да ги **поддржи институциите од јавниот сектор** да воспостават ефективни рамки за корпоративно управување; 
# да им **помогне на образовните институции** за вклучување на содржини за корпоративно управување во нивните наставни програми.

Помагајќи го развојот на практиките на ефикасно корпоративно управување во Македонија, и помага на земјата да ја зголеми својата атрактивност за инвеститорите.

Ефикасното корпоративно управување придонесува за одржлив економски развој преку подобрување на перформансите на компаниите и на нивниот пристап кон надворешни извори на капитал. Тоа ја зголемува профитабилноста на компаниите и овозможува побрз раст. Доброто корпоративно управување треба да обезбеди соодветни поттици за одборот на директори и менаџментот да ги остварат целите кои се во интерес на компанијата и акционерите и кои треба да обезбедат делотворен мониторинг, и со тоа да ја охрабрат фирмата ефикасно да ги користи своите ресурси.

Категорија:Стопанство
Растителен континуум

**Растителен континуум** — особина на растителноста на Земјата да постои во вид на непрекинат покривач. Тој се пројавува како постепен преод на растителните заедници од еден во друг тип, кој е предизвикан од постепените измени на надворешната средина. Популаризирањето на континуумската организација на растителниот покривач се јавило како противтеза на хипотезата за негова дискретност во средината на XX век. Прашањето за тоа дали растителниот покривач е дискретен или континуумски се јавува како централно во историјата на фитоценологијата.

Постојат неколку видови на растителен континуум:
* пространствен континуум — постепено изменување на составот и својствата на растителниот покривач во пространството;
** хоризонтален континуум — преод на едни заедници во други при промени во условите на средината;
** вертикален континуум — постепен преод на едни катови на фитоценозата во други;
* временски континуум — постепена промена на составот и својствата на растителниот покривач со текот на времето (при сезонски и повеќегодишни колебања, сукцесија и еволуција на растителноста);
* синтаксономски континуум — ја одразува сличноста на претходните (интермедиерни) заедници со постоечките синтаксони.

Непрекинатоста (континуумот) на растителниот покривач има универзален карактер, иако степенот на непрекинатост може да биде најразличен. Тој се наголемува во заедниците со некои силни едификаторски видови (на пример, шуми од умерениот појас), а се намалува во заедниците со многу слаби едификатори (како ливади, рудерална растителност, степи).

Категорија:Фитоценологија
Категорија:Фитогеографија
Ганимед (месечина)

**Ганимед** (грчки Γανυμήδης) е месечина на Јупитер, наречена по митолошкиот Ганимед. Ова е најголемата месечина во Сончевиот Систем и е поголема од Плутон. Кружи околу Јупитер на далечина од 422.000 километри. Полупречникот му е 2631 км, а масата 1,48 × 1023кг.

## Физички одлики

Со минување на леталото Галилео, се покажало дека Ганимед е составен од четири слоја: мало јадро од течно железо и сулфур, замрзната силикатна обвивка, длабок солен океан, и надворешна замрзната кора.

### Релјеф
На површината на Ганимед има два вида релјеф: многу стари темни подрачја густо прекриени со кратери и помлади посветли подрачја испресечени со пукнатини и гребени, за кои се смета дека имаат тектонско потекло. Според инфрацрвените фотографии, заклучено е дека посветлите подрачја имаат висок процент на мраз, додека потемните имаат повисок процент на карпи.

## Наводи

## Надворешни врски

* Ganymede Profile  by NASA's Solar System Exploration
* Ganymede page on *The 
Nine
8 Planets*
* Jupiter's Moon Ganymede on *Views of the Solar System*
* Ganymede Crater Database Lunar and Planetary Institute

Категорија:Јупитерови месечини
Категорија:Астрономски тела откриени во 1610 година
Категорија:Неправилни месечини